**168 - Tjekliste – Detail**

Denne tjekliste kan du bruge til at danne dig et overblik over, hvad du skal gøre, når du tilbagekalder en vare. Du kan tilføje eller fjerne punkter efter behov.

* Er alle produkter fjernet fra salgsområdet?
* Er alle produkter fjernet fra lageret eller evt. blokeret på lageret?
* Har du sat opslag op i butikken om tilbagekaldelsen?
* Har du orienteret evt. internetkunder om tilbagekaldelsen?
* Har du lagt oplysninger om tilbagekaldelsen på din eventuelle hjemmeside?
* Har du orienteret FVST om tilbagekaldelsen, hvis din leverandør ikke har gjort det?
* Har du skrevet og sendt pressemeddelelse, hvis din leverandør ikke har gjort det?
* Har du samlet dokumentation for tilbagekaldelsen, f.eks.:
* Kopi af e-mails/fax sendt til aftagere og leverandør
* Kopi af underretningen til Fødevarestyrelsen og dokumentation for, at den er sendt
* Kopi af eventuel pressemeddelelse og dokumentation for, at den er sendt
* Notat om evt. foretagne telefonsamtaler – med hvem du har talt, om hvad og hvornår
* Tilbagemeldinger fra handelspartnere om tilbagekaldelsen
* E-mails/fax modtaget om tilbagekaldelsen
* Kopi af evt. kreditnota for destruerede eller returnerede varer
* Registreringer i egenkontrollen om tilbagekaldelsen